Cum este viata la tara in Ardeal? Iata lectia pe care o invata zilele acestea 25 de frantuzoaice venite in Romania printr-un program de studiu.

Adolescentele lucreaza in gradina, vad de animale si gatesc mancaruri traditionale. In schimbul experientei impartasite, taranii care le-au primit sub acoperisul lor sunt rasplatiti cu sute de euro.

Frantuzoaicele venite in Ardeal au intre 16 si 18 ani si sunt gazduite de taranii de pe Valea Nirajului. Aici se trezesc dis de dimineata, iau micul dejun si incep lucrul in gradina.

"Facem gradinarit, punem masa si facem tot ce trebuie in jurul gospodariei", au povestit fetele. "Peisajul de aici e foarte diferit, este mult mai multa verdeata si e mult mai bine", mai sustin ele.

Comunicarea dintre frantuzoaice si ardeleni e greoaie, insa taranii s-au aratat extrem de primitori.

Frantuzoaicele au renuntat la luxul de acasa pentru doua saptamani. In tot acest timp dorm in camere simple. "Mancam foarte multe produse proaspete, in Franta mancam mult mai multa mancare cu chimicale. Micul dejun e dificil, acasa mancam multe cereale, aici am mancat chiar si branzeturi."

Pentru fiecare elev gospodarii primesc cate 200 de euro. Programul face parte din proiectul "Leonardo da Vinci" sprijinit de Uniunea Europena, care isi propune sa formeze profesional tinerii in mai multe domenii, printre care si agricultura.